**Javno savjetovanje o prioritetima Akcijskog plana za provedbu inicijative Partnerstvo za otvorenu vlast u Republici Hrvatskoj za razdoblje 2017. do 2019.**

Ured za udruge Vlade Republike Hrvatske otvara **javno savjetovanje o prioritetima Akcijskog plana za provedbu inicijative Partnerstvo za otvorenu vlast u Republici Hrvatskoj za razdoblje 2017. do 2019.**

Partnerstvo za otvorenu vlast je multilateralna inicijativa čiji je cilj osigurati konkretan napredak na području transparentnosti i otvorenosti rada tijela javne vlasti, uključivanja i osnaživanja građana i civilnoga društva, borbe protiv korupcije te korištenja novih tehnologija za poboljšanje kvalitete usluga koje javna uprava pruža građanima. Republika Hrvatska pridružila se inicijativi u rujnu 2011. i time je preuzela obvezu izrade nacionalnih akcijskih planova.

Do sada su uspješno provedeni Akcijski plan za provedbu inicijative Partnerstvo za otvorenu vlast u Republici Hrvatskoj za razdoblje od 2012. do 2013. godine, te Akcijski plan za provedbu inicijative Partnerstvo za otvorenu vlast u Republici Hrvatskoj za razdoblje od 2014. do 2016. godine.

Do 30. lipnja 2017. godine Vlada Republike Hrvatske dužna je izraditi novi Akcijski plan, za period od iduće dvije godine. S namjerom da se u postupak izrade Akcijskog plana ponovno ravnopravno uključe građani i civilno društvo, kao što je to bio slučaj i pri izradi dosadašnjih Akcijskih planova, otvara se javno savjetovanje o prioritetima Akcijskog plana za provedbu inicijative Partnerstvo za otvorenu vlast u Republici Hrvatskoj za razdoblje od 2017. do 2019. godine. Na temelju zaprimljenih prijedloga, u narednom će periodu biti provedeni konzultativni sastanci s nadležnim tijelima državne uprave i članovima Savjeta inicijative Partnerstvo za otvorenu vlast te izrađen nacrt novog Akcijskog plana, o kojem će biti provedeno dodatno javno savjetovanje.

# PITANJE ZA SAVJETOVANJE:

Koje prioritetne aktivnosti smatrate da bi trebalo poduzeti u razdoblju od 2017. do 2019. godine, a kako bi se ispunili ciljevi provedbe inicijative Partnerstvo za otvorenu vlast, u sljedećim područjima:

## poboljšanje normativnog okvira za ostvarivanje prava na pristup informacijama

## proaktivna objava informacija i otvaranje podataka

## transparentnost rada javne uprave, s naglaskom na fiskalnu transparentnost

## sudjelovanje javnosti u oblikovanju i provedbi javnih politika

## drugim relevantnim područjima (sve što smatrate da bi trebalo biti uključeno uz navedena 4 područja).

Kao podlogu za izradu novog Akcijskog plana, skrećemo pozornost na sljedeće dokumente (dostupne također za preuzimanje pod „Dokumentima“):

1. Prvi Akcijski plan: <https://udruge.gov.hr/UserDocsImages/UserFiles/File/Akcijski%20plan-Partnerstvo%20za%20otvorenu%20vlast-5_4_2012_.pdf>
2. Izvještaj o provedbi prvog Akcijskog plana: <https://udruge.gov.hr/UserDocsImages/UserFiles/File/Izvjesce%20o%20provedbi%20AP%20za%20provedbu%20inicijative%20POV%20-%2026-9-2013.pdf>
3. IRM-ov izvještaj o provedbi prvog Akcijskog plana: <http://www.opengovpartnership.org/country/croatia/irm>
4. Drugi Akcijski plan: <https://udruge.gov.hr/UserDocsImages/dokumenti/Akcijski%20plan-POV-8-7-2014-final.pdf>
5. Izvještaj o provedbi drugog Akcijskog plana:

<https://udruge.gov.hr/UserDocsImages/dokumenti/izvjesce-Akcijski%20plan%20POV%202014.%20-%202016..pdf>

1. IRM-ov izvještaj o provedbi drugog Akcijskog plana:

<http://www.opengovpartnership.org/country/croatia/irm>

Također, skrećemo pozornost na činjenicu da je na razini Upravnog odbora međunarodne inicijative Partnerstvo za otvorenu vlast višekratno istaknuto kako bi u narednom razdoblju aktivnosti akcijskih planova bilo dobro povezati s Ciljevima održivog razvoja UN-a, koje se naziva i Globalnim ciljevima: <http://www.un.org/sustainabledevelopment/sustainable-development-goals/>.